নিউজ ডেক্স:: চট্টগ্রামে স্কুলছাত্র আদনান ইসপার (১৩) খুনে অস্ত্র সরবরাহকারী ছাত্রলীগ নেতা এনাম হোসেনকে খুঁজছে পুলিশ। পাশাপাশি ওই অস্ত্রটিও (পিস্তল) উদ্ধারের চেষ্টা করছে তারা। ঘটনার পর চার ঘাতককে আশ্রয় দিয়েছিলেন ফটিকছড়ি উপজেলার সমিতিরহাট ইউনিয়ন ছাত্রলীগের সভাপতি মো. ফয়সাল। তার বাড়ি থেকেই ওই চারজনকে গ্রেফতার করেছিল পুলিশ। কাজেই এ হত্যায় ফয়সালের সম্পৃক্ততা আছে কিনা তাও খতিয়ে দেখা হচ্ছে।